Prakeiktos vestuvės
Kur prie Anykščių yra Marčiupys, ten yra nuėjusios žemėn vestuvės.

Tėvai turėjo vieną sūnų. Sūnus įsimylėjo mergą. Tėvai jam neleido vesti. Tada jis, iš tėvų ištrūkęs, nuvažiavo bažnyčion ir susituokė. Jiems važiuojant pro dabartinį Marčiupį, tėvai juos prakeikė sakydami:

– Kad tu mūsų neklausei, nueik skradžiai žemę!

Tada visos vestuvės ir susmuko žemėn. Nuo to ir vadinasi Marčiupys, kad sūnui nedavė marčios parvest.

Padavimai